Отырарда «Жұмыспен қамту 2020 жол картасы» бағдарламасы жоспардан артық орындалуда
"Отырарда «Жұмыспен қамту 2020 жол картасы» бағдарламасы жоспардан артық орындалуда" | "https://abai.kz/post/45185"
TITLE: Отырарда «Жұмыспен қамту 2020 жол картасы» бағдарламасы жоспардан артық орындалуда
URL: https://abai.kz/post/45185
META: "Отырарда «Жұмыспен қамту 2020 жол картасы» бағдарламасы жоспардан артық орындалуда" | "https://abai.kz/post/45185"
DATE: 20.09.2016
AUTHOR(s): Абай-Ақпарат
TOTAL WORDS: 180
TEXT: Ел Тәуелсіздігінің 25 жылдығы аясында республикамызда бірқатар оңды істер атқарылып келеді. Бұл бағытта бүгінде Отырар ауданында «Жұмыспен қамту 2020 жол картасы» бағдарламасы аясында жүйелі жұмыстар жүргізіліп, мемлекеттік бағдарлама өз үдесінен шығып отыр. Жыл басынан бері бағдарламаға қатысуға 1524 азамат өтініш білдірген. Қазіргі таңда жоспарланған меже 106,9 пайызға орындалды. Оныңішінде, бағдарламаның I бағыты «Инфрақұрылымды және тұрғын-үй коммуналдық шаруашылықты дамыту есебінен жұмыспен қамтуды қамтамасыз ету» бойынша 7 нысанда 130 жұмыс орны ашылып, 67 жергілікті азамат жұмыспен қамтылды. Алдағы уақытта қосымша осы бағыт бойынша 95 жұмыс орны ашылып, 50 азаматты жұмыспен қамту көзделуде. II бағыт «Кәсіпкерлік бастаманы ынталандыру» арқылы есепті мерзімде 85 адамға 214,2 млн. теңге шағын несие беріліп, онда 99 жұмыс орны ашылды. 15 азамат кәсіпкерлік негіздеріне оқытылды. Бағдарламаның III бағыты «Жұмыс берушінің қажеттілігі шеңберінде оқыту және қоныс аудару арқылы жұмысқа орналасуға жәрдемдесу» аясында бос және жаңа жұмыс орындарына 881 адам тартылып, жылдық жоспар 79,3 пайызға орындалды. Сонымен қатар, әлеуметтік жұмыс орындары 38 мекемеде ашылып, оған 121 адам жолданды. Ал 89 жас маман жастар практикасына тартылды. Мүмкіндігі шектеулі жандарды жұмыспен қамту да өз дәрежесінде орындалуда. Есепті мерзімде 84 адам жұмыспен қамтылды. Abai.kz
